Okresná prokuratúra Trnava 
Vajanského 22, 918 67 Trnava 1

Sp. zn. : 2 Pv 185/11/2207	Trnava, 13.3.2013
EEČ : 2-21-44-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: operátor

od augusta 2009 až doposiaľ si neplnil vyživovaciu povinnosť na dcéru Alžbetu, nar. 31.08.2009 bytom XXXXX, ul. Hospodárska č. 35, prechodne Dolný Lopašov 112, aj napriek tomu, že zo Zákona o rodine číslo 36/2005 Zb. zákonov  v platnom znení mu vyplýva povinnosť vyživovať svoje nezaopatrené dieťa a výška výživného mu bola stanovená rozsudkom Okresného súdu v Trnave sp. zn. 21P/286/2009-99 zo d¨ľa 09.08.2010, ktorý nadobudol pr¨˘voplatnosť d¨ľom 31.08.2010, kde bol zaviazaný platiť na dcéru Alžbetu sumu 100,- € mesačne vždy do 15-teho d¨ľa v mesiaci vopred k ruk¨˘m matky Mgr. XXXXX, prechodne Dolný Lopašov č. 112, čím mu takto vznikol dlh na bežnom výživnom od augusta 2009 doposiaľ vo výške 4 300,- €,

lebo zanikla trestnosť činu

Odôvodnenie:
	Uznesením povereného príslušníka PZ Obvodného oddelenia PZ v Trnave sp. zn. ČVS: ORP-724/01-TT-TT-2011 Po zo d¨ľa 01.07.2011 bolo podľa  § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona.   

	Počas vykonávaného vyšetrovania bol vykonaný výsluch obvineného XXXXX, poškodenej XXXXX, vyžiadaný rozsudok Okresného súdu XXXXX č. k. 21P/286/2009-99, návrh na vykonanie exekúcie, poverenie, upovedomenie o začatí exekúcie Ex 1214/10, správy a pracovné hodnotenia od zamestnávateľov XXXXX, písomnosti k spáchanému trestnému činu na území Rakúska, správy a posudky na obvineného, rozhodnutie Úradu práce, sociálnych vecí a rodiny, XXXXX číslo A2011/01429/SE/1 o priznaní nároku na náhradné výživné XXXXX, prehľad uhradeného výživného, poštové poukážky k uhradenému výživnému a úradný záznam vyšetrovateľa k telefonickému oznámeniu poškodenej o uvedenom dlhu na výživnom. Z doložených poštových poukážok a vypracovaného prehľadu jednotlivých úhrad výživného Mgr. Nebylovej je zrejmé, že obvinený po vznesení obvinenia uhradil na výživnom d¨ľa 22.09.2010 sumu vo výške 110,- € d¨ľa 19.11.2010 sumu vo výške 30,- €. V roku 2011 išlo o úhrady zo d¨ľa 10.02. vo výške 20,- €, 18.05. vo výške 10,- € a d¨ľa 11.10.2011 vo výške 20,- €. V roku 2012 boli zo strany XXXXX realizované platby v d¨ľoch 16.02. vo výške 20,- €, d¨ľa 04.05. vo výške 20,- €, 12.07. vo výške 20,- €, d¨ľa 31.07. vo výške 90,- €, d¨ľa 25.10. vo výške 110,- €, d¨ľa 21.11. vo výške 110,- €, d¨ľa 04.12. sumu vo výške 1 540,- €, sumu vo výške 1 860,- € a sumu vo výške 100,- € a 15.12. sumu vo výške 160,- €. V roku 2013 d¨ľa 04.02. uhradil sumu vo výške 100,- €. Za obdobie rokov 2009-2013 bol XXXXX povinný na výživnom uhradiť XXXXX sumu vo výške 4 300,- € a do dnešného d¨ľa celkovo uhradil sumu vo výške 4 320,- €.

	XXXXX si za obdobie od augusta 2009 doposiaľ (do februára 2013 vrátane)  svoju vyživovaciu povinnosť voči dcére Alžbete splnil, čo v telefonickom rozhovore s vyšetrovateľom potvrdila i XXXXX a taktiež uviedla, že uhradené bolo i bežné výživné za mesiac február 2013. Obvinený XXXXX tak splnil podmienky účinnej ľútosti § 86 písm. a) Trestného zákona, kde trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
	
	S poukazom na vyššie uvedené bolo potrebné trestné stíhanie obvineného XXXXX pre prečin zanedbania povinnej výživy podľa § 207 ods. 1 písm. b) Trestného zákona zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Lachká
prokurátorka